એ સમય હતો વિ.સં.1969નો સૌરાષ્ટ્રના નાનકડા ગામ પરબવાવડીમાં નાના - નાના માટીના ઘરોમાં દીવડા ઝગમગી રહ્યા છે. દુકાનોનાં ચોપડાપૂજન થઈ રહ્યા છે. ત્યાં જ એક બાળક થાળી વગાડતો ખુશખબર વહેંચવા દોડીને આવી રહ્યો હતો. ખુશખબર એ હતા કે ગામના માધવજીભાઈ રૈયાણી અને જમકુબેનને ત્યાં પુત્રરત્નનો જન્મ થયો હતો. પુત્ર જન્મથી બધા ખુશ તો હતા પરંતુ એ સમયે કોઈને ખબર નહોતી કે આ આત્મા અનેક જીવોનો તારણહાર બની પોતાની આભા વિશ્ર્વમાં ફેલાવશે. આ બાળક એટલે તપ સમ્રાટ પૂજ્ય ગુરુદેવ શ્રી રતિલાલજી મ.સા.